JohanHeinsen/ENO huggingface dataset:
Odense Adresse-Contoirs Efterretninger, 1837-12-08
Den engelske Presse beskjæftiger sig saavel med det hannoverske Spørgsmaal, som med det collnske Anliggende. Baade de liberale og Torybladene meddele de 7 Professorers Protest og de førstnævnte ville i denne finde et nyt Beviis for Statsgrundlovens Gyldighed. Torybladene gribe, i deres Had til Katholicismen, naturligviis den preussiske Regjerings Partie, men Erkebispen har paa sin Side i den irske Bevægelsesmand, Daniel O'Connel, fundet en ivrig Forsvarer: i et langt Brev til Morning Chronicle har denne udgydt sig i de største Lovtaler over den ærværdige Prælat, samt i de groveste Skjeldsord imod den preussiske Regjering og dennes formeentlige Jntolerance.
Odense Adresse-Contoirs Efterretninger, 1837-12-08
Frankerig. J de sidste Dage i forrige Maaned er der i Porte, paa offentlige Spadseregange og i Nærheden, af Kaserner fundet henkastet en Mængde Exemplarer af et nyt Flyveskrift, betitlet: "den republikanske Moniteur, med Motto: "Broderskab, Aaret 46. Klogskab, Tapperhed, Udholdenhed, Enighed, Liighed." I Udsigten loves, "at Man vil angribe Regjeringsformen og de 219 Usurpatorer af Folkesouveraineteten af 7 August; item lover Man at angribe Kongedømmet og den latterlige Ærefrygt, Folk nærer for Chartet. Pariserne lee af den nye Journal og troe, at det Hele er et Opspind af Politiet. - Den 29 f. M. begave 5 Politikommissairer sig til den forrige Galeislave og fordums noble Chef for det hemmelige Politie, Sjeur Vidogs Landsted, hvor de konfiskerede henved halvfjerde tusinde forskjellige Brevskaber og Aktstykker, hvilke godtgjorde, at Viborg, da han stod i Spidsen for Sikkerhedspolitiet, havde Forbindelser med alle offentlige Autoriteter.
Odense Adresse-Contoirs Efterretninger, 1837-12-08
Storbrittannien. Efterretninger af 8 f. M. fra Provindsen Canada melde og vedvarende Troppebevægelser, som have til Hensigt at forekomme ethvert voldsomt Skridt af Papineaus Partie. Man ventede Tropper fra Halifax, for at forstærke Garnisonen i Montreal, og i sidste nævnte Stad var offentliggjort en Proklamation, hvori Folket advaredes om, ikke at deeltage i de Processioner, som Frihedssønnerne" (o: Papineaus Tilhængere) anstillede. - Man frygter for en Borgerkrig.
Odense Adresse-Contoirs Efterretninger, 1837-12-08
Spanien. Carlisterne have Natten til den 28 f. M. ophævet Beleiringen af Puyeerda, da de erfarede, at Christineren Carbo den 27de var opbrudt fra Campredon, for at angribe dem med 2400 Md. - Cortes have antaget den Deputerede Huelves's Andragende om, at kalde Krigsministeren frem for Kamrene, for at give Oplysning med Hensyn til de Bander, der for nylig truede Aranjues og Hovedstaden.
Odense Adresse-Contoirs Efterretninger, 1837-12-08
Tydskland. Stemningen i Göttingen beskrives som meget bevæget, især frygte de gode Borgere for, at de syv Professorers Afgang vil medføre Universitetets og derpaa selve Stadens Ruin. Et nyt Haab om et lykkeligt Udfald, er imidlertid bleven vakt, da Man af sikkre Privatefterretninger har erfaret, at Hertugerne af Susser og af Cam bringe, i Egenskab af nærmeste Agnater, have protesteret mod Forandringen eller Ophævelsen af Grundloven af 1833.
Odense Adresse-Contoirs Efterretninger, 1837-12-08
Fædrelandet. Offentlige Foranstaltninger. J en Sag, betræffende Spørgsmaalet og Kancellieraad Spies's formeentlige Forpligtelse til, som forhenværende Overformynder i Kjær Herred, at staae til Ansvar for en, Korporal ved det slesvigske Kurasseerregiment, Ole Larsen Agdrup og Medarvinger ved Samfrændeskifte efter deres Fader tilfalden Arv til Beløb 5500 Rbd. Sedler, som ved Realisation af det derfor stillede Pant ikke har kunne erholdes betalt, – er Kancellieraad Spies saavel ved Landsoverretten som ved Høiesteret erklæret for Citanternes Tiltale, i denne Sag fri at være. (Ved den inden Helsingøers Byting af Justitsraad Knudsen afsagte Dom var Kancellieraad Spies dømt til at betale Citanterne en Sum saastor som det Beløb udgiør, der af den ved Auction den Juli 1829 for Agdrupgaard og Mølle opnaaede Kjøbesum4300 Rbd., efter uvillige Mænds Skjøn bør beregnes som bemeldte Mølles og dertil hørende Mølleskylds særskilte Værdie i Forhold til den samlede ved Auctionen bortsolgte Eiendom, med Renter 4 pCt. af denne Sum fra Datum af Klagen til Forligelseskommissionen, indtil Betaling skeer.)
Odense Adresse-Contoirs Efterretninger, 1837-12-08
Videnskabelighed. De med Længsel imødeseete Forelæsninger over den bibelske Historie af Hr. Dr. Kalkar ere nu udkomne, og Man tør haabe, at Forventningen ikke vil blive skuffet, men at den høiærværdige Forfatters Opgave er lykkedes: at paavise den indre Sammenhæng i den bibelske Historie paa en Maade, som maa gjøre Gemytterne modtagelige for den sande Religions Historie og Guds Riges Udvikling. Jdet Udgiveren forbeholder sig, ved Prøver af Skriftet selv at godtgjøre det Anførte, vil han for denne Gang blot bemærke, at Skriftet er tilegnet Hendes Kongelige Høihed Prindsesse Caroline Amalia i følgende Linier: "Naadigste Fyrstinde, Forfatteren føler tilfulde, hvilken Betydning det har, at pryde et Skrift af religiøst Jndhold med Deres Kongelige Høyheds Navn, og hvilke Fordringer der kan gjøres til en Fremstilling af den hellige Historie, som skal være værdig til at tilegnes Dem. Han veed, at der ikke ladet sig tænke et klarere Afpræg af det Sindelag, med hvilket de hellige Skrifter skulle læses, end det, der hos Dem, naadigste Fyrstinde, adler den jordiske Høihed med den ægte Gudfrygts uforviisnelige Hæder. Desuagtet har det Servil Bifald, D. K. H. har skjænket enkelte af disse Forelæsninger, givet ham Mod til at sætte Deres ophøiede Navn som en anbefalende Prydelse foran dette Skrift; dersom D. K. Hs. med Guds Riges Historie saa fortrolige Aand maatte føle Den tilfredsstillet ved den her givne Udvikling, da tør Forfatteren være forvisset om, at han ei har forfeilet den Vei, paa hvilken den sande Aabenbarings Historie skal godtgjøre sig for christelige Troendes Bevidsthed. Underdanigst Kalkar."¬
Odense Adresse-Contoirs Efterretninger, 1837-12-08
"Eckernforder Wochenblatte af 22 Novbr. er udkommet med halvtredie tomme Spalter.
Odense Adresse-Contoirs Efterretninger, 1837-12-08
Tildragelser. "Helsingøers Efterretninger af 4 Decbr. melder, at en ung gift Mand af Helsingøers Handelstand den 30 f. M. gik ud paa Søen, for at jage efter Vildænder, og er senere ikke vendt tilbage. Ved Kullen skal samme Aften være hørt Rødskud, men intet videre har Man kunne erfare. En Kone og 4 smaae Børn ere bekymrede for deres Forsørger.
Odense Adresse-Contoirs Efterretninger, 1837-12-08
Ved Haunsøe Mølle ved Kallundborg styrtede Jorden, ned over to Mænd, der arbeidede i en Mergelgrav, med en saa frygtelig Magt, at den ene Mand ihjelsloges paa Stedet og den Anden blev saa skrækkelig lemlæstet, at Lægen tvivler om hans Liv.
Odense Adresse-Contoirs Efterretninger, 1837-12-08
Natten mellem 2 og 3d. afbrændte Hyng Mølle, omtrent 1 1/2 Miil fra Slagelse.
Odense Adresse-Contoirs Efterretninger, 1837-12-08
Efter Aalborg Stiftstidende begynde Overfald og Stratenrøveri at blive almindelige i Vensyssel. Saaledes blev Natten til den 21 f. M. en Karl fra Tolstrup, der var sendt som Expres til Hjørring, midt paa Landeveien mellem Vreilev Mølle og Hjørring, overfaldet af en Person, der affordrede ham hans Uhr, og da dette nægtedes, greb fat i Tøilen, angreb Karlen og havde allerede trukket ham halvt ned af Hesten. Karlens Styrke frelste ham imidlertid og Røveren flygtede over Heden af Rønnovsholm til.
Odense Adresse-Contoirs Efterretninger, 1837-12-08
Blandinger. Som et glædeligt Tegn for Yndere af Kunst og Videnskab maa det altid betragtes, naar hist og her et Genie hæver sig over det Almindelige. Et sligt Talent er fremstaaet i Slesvig, hvor det er lykkedes Hr. Hess, der i nogle Aar var sysselsat med at forfærdige optiske Sager, at fuldbringe et Hydro=Oxygen Gas Mikroskop, der forstørrer i en endnu høiere Grad end det Døblerske. Ved Foreviisning af samme i Borger=Foreningens Lokale har Hr. Hess givet Publikum Leilighed til at see og beundre de interessante Virkninger. Man saae saaledes de mindste, for det blotte Øie neppe synlige Vanddyr forvandlede til Kjæmpe=Uhyrer, Benet af en Edderkop forstørret til 14 Fods Længde, et Myggehoved halvanden til to Fod i Gjennemsnit, bevoxet med smaae Fjerbuske af 6 til 8 Fods Længde. Da Hr. Hes er den Første her i Landet, som har forfærdiget et sligt Mikroskop og han kun overfladisk har seet det Døblerske, saa maa Man lade et sligt Talent vederfares Retfærdighed og ønske, at hans Fortjeneste, dersom han maaskee paa andre Steder skulde ville opstille sit Mikroskop, maatte finde samme Anerkjendelse.
Odense Adresse-Contoirs Efterretninger, 1837-12-08
J sidste Rummer af "Folkebladet har Prof. David i en Afhandling fremhævet de væsentligste Punkter i den nye Kommunalanordning, hvorved der vil skee Forandring i Tingenes nærværende Forfatning, og dernæst gjort opmærksom paa, hvor vigtigt det er, at Borgerskabet fuldelig erkjender det friere Valgs hele Betydning, samt klogeligen og rigtigen benytter den skjænkede Ret. "Anordningen - hedder det - giver Borgerskabet Leilighed til at udvælge de Dygtigste og Bedste i Kommunen til at repræsentere sig, og indrømmer igjen disse en virkelig Andeel de rø Bols i Bestyrelsen og en vid Mark til at vise deres Virksomhed, paa. Borgerskabet maa søge at finde Mænd, der nøie kjende Kommunen og dens mangehaande Forhold og der besidde Selvstændighed og Mod til at udtale og holde fast ved deres Overbeviisning. En Mand kan i mange Henseender fortjene sine Medborgeres Agtelse, han kan være et saare nyttigt Medlem af Kommunen, uden derfor at have Grund til at vente eller Ret til at fordre, at blive valgt til Repræsentant med Hensyn til Kommunalbestyrelsen. At være Repræsentant er en ærefuld, men tillige en besværlig Post: Borgeren maa derfor ikke spørge sig, hvem han vil bevise en Ære, men han spørge sig, hvo der har Kraft og Jndsigt til at udfylde denne Post, Kommunens Vel opnaaes ligesaalidt ved en blind Eftergivenhed for Øvrighedens Anskuelser, som ved en egenraadig Modstand, mod dens Meninger og Synsmaader. (Meddeelt.)
Odense Adresse-Contoirs Efterretninger, 1837-12-08
Den gamle Postbefordrer Anders Jørgensen fra Assens, der var kjendt af Mange for sin Godmodighed, Velvillie og Tienstagtighed, havde i den senere Tid taget Ophold hos en herværende Familie. Da han i Onsdags Aftes vilde gaae hjem til sit Logis, følte han sig pludselig saa ilde, at han maatte tye ind paa Adressekontoiret; men uagtet en Læge øieblikkelig blev kaldet og al mulig Hielp anvendt, blev det hans Død, som han og selv ved Jndtrædelsen yttrede; thi inden en halv Times Forløb var den Gamle, lig den trætte Vandringsmand, rolig indslumret. Dødsfald. N. T. Bruns, f. From, 23 Aar; Justitsraad R. af D. R. Langeland, 71 Aar; Strømpevæversv. Hansens 4 Børn, F., N., E. og L. Hansen (døde i en Tid af 14 Dage, fra 2 til 16 Novbr. af Skarlagensfeber); Snedkermester C. H. Engelmann, 13 Aar; C. J. Allesøe, 66 Aar; Copiist i Generaltoldkammeret, L. Fugl, 35 Aar; Copiist under det danske Cancellie, P. Schmith, Snedkermester M. S. Thrane, 58 Aar; Oberst C. Gosch, 74 Aar; N. Steen Müller, 80 Aar; Jfr. M. L. Woldsgaard, 76 Aar; Tømmermester C. A. Roop, 50 Aar; G. Thestrup, f. Tersling; Major L. F. C. Scheel, Patron for Roeskilde adelige Jomfruekloster; B. M. Hansen, f. Bertelsen, 57 Aar; E. Gugenheim, f. Leve, 84 Aar; J.L. E. Christensen, f. Cassel; Jfr. M. Hamburger; Mad. K. Wiebs, 83 Aar; S. A. Basedow, f. Kliim, 71 Aar. Alle i Kbhavn. - Lods C. Hansen, i Helsingøer, 57 Aar; Skolediscipel S. S. V. Orsleff (af for stærk Væxt), i Roeskilde, 16 Aar: R. C. Gier, f. Jørgensen, i Horbye Skole, 16 Aar; Major L. N. v. Bregendahl, i Hals Skandse, 63 Aar; Kirkesanger og Skolelærer C. C. Meilgaard, i Thanum; Mad. J. Michelsen, i Hobro, 69 Aar; Sognepræst N. Sommer (i 50. Aar Præst for Seierslev, Eierslev og Jordsby Menigheder paa Mors), 72 Aar; V. C. Beyer, f. v. Stricker, i Helsingøer.
Odense Adresse-Contoirs Efterretninger, 1837-12-08
Prædikanterne paa 2den Søndag i Advent: J St. Knuds Kirke: til Høimesse Hr. Stiftsprovst Ortwed; til Aftensang Hr. Cand. theol. Lund. – J Frue Kirke: Hr. Pastor Borch – J St. Hans Kirke: Hr. Pastor Westengaard. I Hospitalet: Hr. Cand. theol. Lund, Kl. 81. Som Svar paa de idelige Spørgsmaale, der gjøres mig, om Gangen i de Sager, der af Veimesteren og adskillige Veibetjente ere anlagte imod mig, for mine Besværinger over deres Forhold, finder jeg det passende herved offentligen at bekjendtgjøre: at disse Sager for lang Tid siden fra min beskikkede Sagførers Side ere indladte til Doms, og at de henstaae paa mine Modparters Sagforere, der idelig forlange og erholde Udsættelser med at give deres Tilsvar. - Der vil saaledes, uagtet det Meget der er gjort fra Regjeringens Side for en hurtigere Retspleie, endnu kunne medgaae lang Tid inden Underrettens Domme falde. - For at erholde Sagen oplyst saa fuldstændig som muligt, især da Underdommeren, som bekjendt, imod Lov og Ret, afskar mig fra at føre det fuldstændige Beviis for mine Ankers Sandfærdighed, derved at han paalaae mig at ophøre med Vidneføring, da jeg var paa Halvveien dermed, har jeg ansøgt det Kongelige danske Cancellie om at erholde Udskrivt af, hvad der blev oplyst ved den, som bekjendt, Gar el af Hs. Majestæt allernaadigst udnævnte Commission til Undersøgelse af den Fyenske Veibestyrelses Forhold, paa hvilken Ansøgning jeg er forventende Resolution. Ovenstaaende haaver jeg vil modvirke deres Hensigt, der søge at indbilde Bonden, at jeg (saaledes udtrykker man sig) har ladet mig afkjøbe, samt at Sagerne ere hævede og aldrig komme videre. - En Ende skal det nok faae en Gang, og jeg seer Udfaldet med Rolighed imode. C. H. Hansen. Kragsberggaard den 7 Decbr. 1837.
Odense Adresse-Contoirs Efterretninger, 1837-12-08
AVERTISSEMENTS. Ved en høist uventet og pludselig Død i Gaar Aftes Kl. 9, bortkaldte den algode Gud til et bedre Liv min kjære Oncle, forhenværende Postbefordrer imellem Assens og Odense, Anders Jørgensen, i en Alder af 71 Aar. De Mange, med hvem han har staaet i Forbindelse, fandt altid i ham den redeligste og ordentligste Mand. Han var en from og oprigtig Christen, en trofast Ven og en kjærlig Velgjører imod den Fattige; derfor skjænkede Herren ham ogsaa et langt Liv, og dette anvendte han vel. Hans Død var som hans Liv, blid og rolig. Velsignelse hvile over den Retskafnes Minde, J. N. Østerbye. Odense den 7 Decbr. 1837.
Odense Adresse-Contoirs Efterretninger, 1837-12-08
Fra Pressen er udkommet: Forelæsninger over den bibelske Historie fra Verdens Skabelse til det babylonske Exil. Dr. Chr. H. Kalbar. Det var Forfatterens Hensigt at forsøge paa, om en sammenhængende Fremstilling af den hellige Skrift, i hvilken dennes store Middelpunkt, Christus, overalt fremtraadte som saadan, kunde finde Jndgang hos dannede Læsere, og saaledes forberede til at stifte nøiagtigere Bekjendtskab med Skriften. Han stræbte derfor at give sin Fremstilling en Form, som, skjøndt den var populær, dog forudsatte tænksomme Læsere; derfor søgte han bestandigen at holde sig saa høit, at han selv aldrig glemte, at det, han fremstillede, skulde tjene til Opbyggelse, og ei blot vække Jnteresse. Med Hensyn til Oversættelserne af de mange poetiske Steder i Bogen har det været Forfatterens Ønske at bevare Troskab, men dog ikke bogstavelig Ordrethed; han har oversat rythmisk, fordi den hebraiske Originals sondre Velklang bedst kunde gjengives ved den tilsvarende Rythmus; men han har tilladt sig smaae Omsætninger og Forkortelser, for at give Fremstillingen den Afrunding, som var nødvendig til hans Plan. Skriftet (20 Ark i stor 8vo) faaes i stift Hefte med koulørt Omslag for 2 Rbd. paa Bogladerne i Kjøbenhavn og Provindserne og i Odense hos Forlæggeren. S. Hempel.
Odense Adresse-Contoirs Efterretninger, 1837-12-08
Da man forhen har erfaret Nødvendigheden af en detailleret Consumtions Tarii, og en saadan er til stor Nytte saavel for Told- og Consumtionsvæsenets Embedsmænd og Betiente som for Handlende og Andre, som komme i nærmere Berørelse med Told- og Consumtionsvæsenet, saa tillade vi Undertegnede os herved at indbyde til Subskription paa en saadan Tarif, der, saafremt muligt er, vil blive udgivet inden indeværende Aars Udgang. Denne Tarif, der vil indeholde nøiagtig Udregning af Jndførsels=Consumtionen, Formalings=Afgiften, samt Afgiften af Brændings=Redskaberne og Underretning om Consumtions-Godtgjørelser m.v., saaledes som ved Forordningen af 22 Novbr. 1837 er bestemt, og som vi have bestræbt os for at gjøre saa fuldstændig som muligt, vil omtrent blive af 4 Arks Størrelse, og haabe vi at kunne overlade samme forden særdeles billige Priis 8 s. pr. Ark. - Subskription modtages i Odense paa den Hempelske Boglade. Slagelse den 6 Decbr. 1837. Westermann, Knie, Consumtionsbetjente. M. Duer i Hadersleben, Spediteur og Commissionair, anbefaler sig Dhrr. Handlende under Forsikkring, af prompte og reel Behandling.
Odense Adresse-Contoirs Efterretninger, 1837-12-08
Undertegnede har i Commission at besørge udlaant til Juni Termin 1838 en Capital paa 8 a 10,000 Rbd. r. S., enten under Eet eller i mindre Summer, mod god første Prioritets Friestedt. Sikkerhed. He
Odense Adresse-Contoirs Efterretninger, 1837-12-08
Theatret i Odense. Søndagen den 10 Decbr. opføres: Jgaar og Jdag, eller Et Eventyr paa Heden, originalt Lystspil i 3 Acter med Sang, af Forfatteren af Lystspillet: Navnet, eller: Det hurtige Frierie. Derefter: Nei, original Vaudeville i 1 Act af J. L. Heiberg, (hvori Hr. Bornemann debuterer som Klokker. Link.)
Odense Adresse-Contoirs Efterretninger, 1837-12-08
Onsdagen den 13 Decbr. opføres: Christen og Christine, dramatisk Jdyl i 1 Act, efter Scribes og Dupins Michel & Christine, ved J. L. Heiberg. Derefter: Den første Kjærlighed, Lystspil i 1 Act af Scribe, oversat af J. L. Heiberg. Til Slutning (efter Opfordring og Fleres Ønske), Kjærlighed paa Flasker, Vaudeville i 1 Act af Melesville og Brazier, oversat af C. Borgaard. Musikken arrangeret af Muth. Rasmussen. NB. J den første Kjærlighed debuterer Hr. Hegelund som Rinville.
Odense Adresse-Contoirs Efterretninger, 1837-12-08
Fredagen den 15 Decbr. opføres (til Benefice for. Hr. Bentzon), første Gang: Tobbeltgængeren, Lystspil i 4 Acter af Franz von Holbein. Til Slutning: Epilog, fremsiges af Hr. Bentzon. P. J. Titchen. Aftenen til den 5d. er der bleven bortstiaalen af en Vogn ved Stubberup Kroe: I Riis hvidt og 1/2 Riis Conceptpapir af Eriks haabs Fabrik, samt 1/2 Bog couleurt Papir. Ligeledes er det hertil bleven anmeldt, at der samme Aften, paa Landeveien imellem Brendemølle og Mihnendal her paa Grevskabet, er bleven borttaget en Legel med nogle Kander Brændeviin udi, af en Vogn, der kjørte paa Veien, og hvilket Røverie udførtes af 2 Personer, der havde skjult sig i Grøften, og som forsøgte at tage mere af Vognen, men bleve forhindrede og flygtede. - PaaLegelen stod Navnet "Jørgen Pedersen.
Odense Adresse-Contoirs Efterretninger, 1837-12-08
Alle og Enhver, som maatte antræffe enten Legel eller Papiir hos Personer, der ikke kan ansees for retmæssig Eier af den første, eller antages at have Brug for saameget Papiir, som det anførte, bedes behagentlig at underrette mig derom, for om muligt derved at komme paa Spor efter Gierningsmændene, saavel til Tyveriet som til Røveriet, begaaet paa offentlig Landevei. Wedellsborgs Birks Kontoir den 6 Decbr. 1837. J. H. Jeppesen.
Odense Adresse-Contoirs Efterretninger, 1837-12-08
Til de Brandlidte i Marslev er endnu, foruden det i Avisen No. 208 f. A. anmeldte, indkommen: fra P. Nielsens Enke i Aasum 3 Rbd., H. Jensens Enke ibid. 3 Rbd., R. Knudsens Enke i Korup 1 Rbd., tyve af Næraae Hartkornsbr. 13 Rbd. 1 Mk. 8 s., Kirkesanger Felding ibid. 1 Rbd. (til Kiær); fra Hr. Cancellieraad Hempel, som der indsamlet: 8 Rbd. 1 Mk. Jalt 32 Rbd. 2 Mk. 8 s., der med de forhen anførte 593 Rbd. 3 Mk. 14 s. udgjør. 626 Rbd. 6 s. Af denne Hovedsum er os tilsendt ialt 516 Rbd. 2 Mk. 6 s. og efter Hr. Cancellieraad Hempels Avis No. 47 d. A. derfra os tilstillet: 79 Rbd. 4 Mk., hvortil føies et senere Bidrag af Tvinde Mænd 5 Rbd., hvilket bliver 81 Rbd. 4 Mk., saa Hovedsummen i det Hele udgjør 631 Rbd. 6 s. - Jdet vi, efter bedste Skjøn og Overbeviisning, og deels efter Givernes bestemte Ønske, have forestaaet og foranstaltet anmeldte Gaver uddeelte, takke vi Enhver, der have rakt Haand til at afhielpe Trangen for de Brandlidte, baade de ædle Givere af Penge og Varer, som og Enhver, der velvilligen have ydet Hielp ved at forrette Kjørsel som og Haandarbeide. Vi fremsende endelig og vor hjerteligste Tak til Hr. Cancellieraad Hempel, der uden Betaling har ladet saamange vidtløftige Anmeldelser indføre i sine Aviser. Marslev den 5 Decbr. 1837. Otto Knudsen. Rasmus Knudsen.
Odense Adresse-Contoirs Efterretninger, 1837-12-08
En Seminarist, som er det tydske og danske Sprog fuldkommen mægtig, og der iøvrigt kan fremlægge de paalideligste Vidnesbyrd for Lærerduelighed og Moralitet, ønsker til næstkommende 1 Mai eller 1 Juni en fordeelagtig Huuse eller Hielpelærerplads her i Fyen. Herpaa Reflekterende behage paa Adressekontoiret at aflægge en Billet, mærket: Lehrer und Erzieher.
Odense Adresse-Contoirs Efterretninger, 1837-12-08
En duelig Meierske, som har lært hos en for sit fortrinlige Meierie bekjendt Holstenerinde, søger Kondition. Herpaa Refletterende ville henvende sig til Gjæstgiver Thøisen i Qværndrup.
Odense Adresse-Contoirs Efterretninger, 1837-12-08
En skikkelig Dreng kan til Paaske blive antaget i Farver lære. Adressekontoiret anviser. Gjødning kjøbes af Undertegnede til høieste Priser. Kragsberggaard den 7 Decbr. 1837. C. H. Hansen. SIS Da jeg ved min Hjemkomst fra min Udenlandsreise har medbragt et betydelig Assortiment af smagfulde Pariser og Wiener Deviser og Bonbons; ligeledes har jeg medbragt Alper Liqveur og Schweitzer-Bitter, samt andre Sorter fine Liqveurer; og skal mit Conditorie for Eftertiden altid være forsynet med friske og nyere Kagesorter. Bestillinger modtages af alle Sorter og leveres til betydelig nedsatte Priser. J. B. Durv.
Odense Adresse-Contoirs Efterretninger, 1837-12-08
Syltede Tamarinter og Ingefær, søde spanske Druer, Confect Rosiner, Pommerantzer, Citroner, Figen, Sucade, samt nye franske Cathrineblommer og Svedsker bekommes billig hos P. Petersen jun.
Odense Adresse-Contoirs Efterretninger, 1837-12-08
Odense Vestergade. Malt. Fra Dato modtages, som sædvanlig, Byg forat maltes, ligesom god Byg stedse kan vorde ombyttet imod godt Malt hos Undertegnede. Odense den 1 Decbr. 1837. Rotbøll Friis, Vestergade No. 256.
Odense Adresse-Contoirs Efterretninger, 1837-12-08
Ved Auctionen efter afg. Pastor Seidelin den 11 d. M. bortsælges en Bryggerkjeddel af en Tøndes Størrelse, samt en Korn Rensemaskine.
Odense Adresse-Contoirs Efterretninger, 1837-12-08
En beqvem Leilighed til en Familie uden for Bondestanden, med flere Værelser, Kjøkken, Spiskammer, Jordkjelder, Bryggerhuus m. m., samt en god Hauge, kan til Paaske Flyttetid, erholdes til Leie, naar man henvender sig til Gaardmand Otto Knudsen i Marslev pr. Odense.